Asiakirja Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu - Liite VII:Luettelo, jota tarkoitetaan liittymisasiakirjan 23 artiklassa: siirtymätoimenpiteet, Romania - 4.Kilpailupolitiikka - A.Verotuki



Virallinen lehti nro L 157 , 21/06/2005 s. 0316 - 0318



A. VEROTUKI 1. Euroopan yhteisön perustamissopimus, VI osasto, 1 luku, Kilpailusäännöt a) Sen estämättä, mitä EY:n perustamissopimuksen 87 ja 88 artiklassa määrätään, niiden yritysten osalta, joille on annettu ennen 1 päivää heinäkuuta 2003 pysyvä heikoimmin kehittyneillä alueilla toimivan investoijan todistus, Romania voi jatkaa yhtiöveroa koskevien vapautusten myöntämistä heikoimmin kehittyneitä alueita koskevan hallituksen erityisasetuksen N:o 24/1998, sellaisena kuin se on muutettuna, perusteella seuraavasti: - kolmelle heikoimmin kehittyneelle alueelle (Brad, Valea Jiului, Bălan) 31 päivään joulukuuta 2008 saakka, - 22 heikoimmin kehittyneelle alueelle (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă‐Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) 31 päivään joulukuuta 2009 saakka, - kolmelle heikoimmin kehittyneelle alueelle (Cugir, Zimnicea, Copşa Mică) 31 päivään joulukuuta 2010 saakka, seuraavin edellytyksin: - Valtiontukea myönnetään alueellisiin investointeihin: - alueellisten tukien nettointensiteetti saa olla korkeintaan 50 prosenttia nettoavustuksena ilmaistuna. Pienten ja keskisuurten yritysten kohdalla enimmäismäärä voi olla 15 prosenttiyksikköä suurempi edellyttäen, että nettotuen kokonaisintensiteetti ei ylitä 75:tä prosenttia. - jos yritys toimii moottoriajoneuvoalalla [4], tuen kokonaismäärä rajoitetaan enintään 30 prosenttiin tukikelpoisista investointikustannuksista; - ajanjakso, jonka perusteella edellä mainittuihin enimmäismääriin sisällytettävän tuen määrä lasketaan, alkaa 2 päivänä tammikuuta 2003; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - tuen kokonaismäärän laskemiseksi on otettava huomioon kaikki edunsaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä alueellisia valtiontukia koskevien suuntaviivojen perusteella [5]; - tukikelpoisia ovat kustannukset, jotka ovat aiheutuneet 2 päivän lokakuuta 1998 (eli heikoimmin kehittyneitä alueita koskevan hallituksen erityisasetuksen N:o 24/1998 mukaisen järjestelmän voimaantulopäivän) ja 15 päivän syyskuuta 2004 välisenä aikana. b) Romania toimittaa komissiolle: - kahden kuukauden kuluttua liittymispäivästä tiedot edellä esitettyjen edellytysten täyttämisestä; - vuoden 2010 joulukuun loppuun mennessä tiedot heikoimmin kehittyneitä alueita koskevan hallituksen erityisasetuksen N:o 24/1998, sellaisena kuin se on muutettuna, mukaisille edunsaajille tosiasiallisesti aiheutuneista tukikelpoisista investointikustannuksista sekä edunsaajien saaman tuen kokonaismääristä, ja - puolivuosittain annettavat, moottoriajoneuvoalan tuensaajille annettavaa tukea koskevat seurantakertomukset. 2. Euroopan yhteisön perustamissopimus, VI osasto, 1 luku, Kilpailusäännöt a) Sen estämättä, mitä EY:n perustamissopimuksen 87 ja 88 artiklassa määrätään, niiden yritysten osalta, jotka ovat allekirjoittaneet kauppasopimukset vapaakauppa-alueiden hallintojen kanssa ennen 1 päivää heinäkuuta 2002, Romania voi jatkaa rojaltimaksuvapautusten myöntämistä vapaakauppa-alueita koskevan lain N:o 84/1992, sellaisena kuin se on muutettuna, perusteella 31 päivään joulukuuta 2011 saakka seuraavin edellytyksin: - Valtiontukea myönnetään alueellisiin investointeihin: - alueellisten tukien nettointensiteetti saa olla korkeintaan 50 prosenttia nettoavustuksena ilmaistuna. Pienten ja keskisuurten yritysten kohdalla enimmäismäärä voi olla 15 prosenttiyksikköä suurempi edellyttäen, että nettotuen kokonaisintensiteetti ei ylitä 75:tä prosenttia. - jos yritys toimii moottoriajoneuvoalalla [6], tuen kokonaismäärä rajoitetaan enintään 30 prosenttiin tukikelpoisista investointikustannuksista; - ajanjakso, jonka perusteella edellä mainittuihin enimmäismääriin sisällytettävän tuen määrä lasketaan, alkaa 2 päivänä tammikuuta 2003; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - tuen kokonaismäärän laskemiseksi on otettava huomioon kaikki edunsaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä alueellisia valtiontukia koskevien suuntaviivojen [7] perusteella; - tukikelpoisia ovat kustannukset, jotka ovat aiheutuneet 30 päivän heinäkuuta 1992 (eli vapaakauppa-alueita koskevan lain N:o 84/1992 mukaisen järjestelmän voimaantulopäivän) ja 1 päivän marraskuuta 2004 välisenä aikana. b) Romania toimittaa komissiolle: - kahden kuukauden kuluttua liittymispäivästä tiedot edellä esitettyjen edellytysten täyttämisestä; - vuoden 2011 joulukuun loppuun mennessä tiedot vapaakauppa-alueita koskevan lain N:o 84/1992, sellaisena kuin se on muutettuna, mukaisille edunsaajille tosiasiallisesti aiheutuneista tukikelpoisista investointikustannuksista sekä edunsaajien saaman tuen kokonaismääristä, ja - puolivuosittain annettavat, moottoriajoneuvoalan tuensaajille annettavaa tukea koskevat seurantakertomukset. [4] Suurien investointihankkeiden alueellista tukea koskevia yhteisön monialaisia puitteita koskevan komission tiedonannon (EYVL C 70, 19.3.2002, s. 8) liitteen C mukaisesti, tiedonanto sellaisena kuin se on viimeksi muutettuna ja julkaistuna virallisessa lehdessä (EUVL C 263, 1.11.2003, s. 3). [5] EYVL C 74, 10.3.1998, s. 9, suuntaviivat sellaisina kuin ne ovat viimeksi muutettuina ja julkaistuina virallisessa lehdessä (EYVL C 258, 9.9.2000, s. 5). [6] Suurien investointihankkeiden alueellista tukea koskevia yhteisön monialaisia puitteita koskevan komission tiedonannon (EYVL C 70, 19.3.2002, s. 8) liitteen C mukaisesti, tiedonanto sellaisena kuin se on viimeksi muutettuna ja julkaistuna virallisessa lehdessä (EUVL C 263, 1.11.2003, s. 3). [7] EYVL C 74, 10.3.1998, s. 9, suuntaviivat sellaisina kuin ne ovat viimeksi muutettuina ja julkaistuina virallisessa lehdessä (EYVL C 258, 9.9.2000, s. 5). --------------------------------------------------